NASA Yerning yangi tungi xaritasini namoyish etdi (video)

NASA Yerning koinotdan tungi payt olingan suratlari asosidagi yangi xaritasini e’lon qildi. Bu haqda “Korrespondent.net” xabar bermoqda.

Bunga bag‘ishlangan videolavhaga izohda agentlik mazkur xaritani 5 yil mobaynida birinchi bor yaratgani ta’kidlangan. U olimlarga butun dunyo bo‘ylab inson faoliyatini tadqiq etish imkonini beradi.
Yerni tunda o‘rganar ekan, mutaxassislar shaharlar qanday kengayayotganini kuzatishi, energiyadan foydalanishni baholash uchun yorug‘lik intensivligini nazorat qilishi, shuningdek, tabiiy ofatlarga qarshi kurashda yordam berishi mumkin.